Penembak orang pertama

Penembak orang pertama atau boleh disingkat POP (bahasa Inggeris: first-person shooter, singkatan FPS) merupakan permainan video yang memaparkan dunia permainan dari perspektif pandangan watak pemain dan menguji kemahiran pemain dalam mengacu senjata api atau senjata peluncur lain.

Walaupun terdapat permainan terdahulu yang wujud 20 tahun lebih awal, Wolfenstein 3D (1992) merupakan prototaip paling terkenal yang menjadi asas kepada kebanyakan permainan penembak pandang pertama (first-person shooter) selepasnya. Salah satu permainan yang dianggap sebagai pelopor kepada penerimaan dan populariti genre ini dalam arus perdana ialah Doom (1993), yang sering disebut sebagai permainan paling berpengaruh dalam kategori ini; untuk bertahun-tahun, istilah "klon Doom" digunakan untuk merujuk kepada jenis permainan ini, disebabkan kejayaan besar Doom. Satu lagi nama biasa bagi genre ini pada peringkat awal ialah "penembak koridor", kerana had pemprosesan perkakasan komputer ketika itu menyebabkan kebanyakan aksi terpaksa berlangsung di kawasan tertutup seperti koridor dan bilik-bilik kecil.

Kategori:Genre permainan video
*
Kategori:Permainan perang